14 miljøaktivister siktet for sjørøveri i Russland
Flesteparten av de arresterte kommer fra Storbritannia, Argentina og Finland. Siktelsene svekket håpet om at de 16 andre som ble pågrepet i forbindelse med aksjonen, vil bli siktet for mindre alvorlige forhold. Siktelsene kommer etter at to medlemmer av Greenpeace 18. september bordet en russisk oljeplattform i Arktis i september. Etter bordingenarresterte russiske myndigheterGreenpeace-folk fra 18 land for å ha deltatt i protesten mot oljeboring i nordområdene. Greenpeace Internationals leder Kumi Naidoo beskriver siktelsene mot arrestantene som «ekstreme». BAKGRUNN:Kystvakten skjøt varselskudd mot Greenpeace-aktivister- Beskyldninger om sjørøveri rettes mot menn og kvinner som ikke har gjort noe annet galt enn å være i besittelse av samvittighet. Dette er opprørende og intet mindre enn et angrep mot selve prinsippet om rett til fredelige protestaksjoner, het det i en uttalelse fra Naidoo onsdag. Over en million mennesker verden over har de siste dagene skrevet til russiske ambassader og krevd at aktivistene frigis. Amnesty International, Human Rights Watch og fredsprisvinner Adolfo Pérez Esquivel er blant de stiller seg bak kravet,opplyserGreenpeace i Norge. - Aktivistene protesterte mot Gazproms plattform fordi de følte at de måtte fortelle verden hvordan det russiske selskapet gambler med det sårbare Arktis. Når isen her smelter, påvirker det hele verden, sier arktisrådgiver Erlend Tellnes i Greenpeaces norske avdeling.Russlands president Vladimir Putin sa i forrige uke at de 30 fra skipet Arctic Sunrise «ikke er sjørøvere», og vekket dermed håp om at de ville få en mer lempelig behandling. Putin mente imidlertid at aktivistene hadde krenket folkeretten med sin protestaksjon mot riggen.De 30 arresterte holdes i varetekt i byene Murmansk og Apatitij i påvente av at de blir stilt for retten. Fire av de arresterte er russere, mens de andre kommer fra USA, Argentina, Storbritannia, Finland og andre land.
Påtalemyndigheten i Russland har siktet en rekke aktivister fra Greenpeace for sjørøveri. Hvis de blir dømt, risikerer aktivistene opp til 15 års fengsel.